Source: https://tentv.ro/voleibalistele-din-banat-sprijinul-alexandrei/
Timestamp: 2019-12-11 15:52:42+00:00

Document:
VOLEIBALISTELE DIN BANAT, ÎN SPRIJINUL ALEXANDREI - TEN TV
12 martie 2018 D Scripcariu Niciun comentariu Agroland Timișoara, csm lugoj, initiativa jucatoarelor, strangere de fonduri, urnă de donații
Cele două echipe de volei din județ, Agroland Timișoara și CSM Lugoj, se implică și ele în ajutorarea fetiței de 12 ani din Lugoj, Alexandra Mustață care suferă de o malformație arterio-venoasă a feței, care se manifestă prin sângerări masive la nivelul cavității bucale. Voleibalistele de la Lugoj și Timișoara, reunite sub fileu, vor organiza o strângere de fonduri mâine, cu ocazia cuplajului voleibalistic pe care cele două formații îl vor susține la Lugoj. Conducătorii celor două echipe vor scoate la licitație două tricouri cu autografele jucătoarelor, la intrare urmând a fi amplasată și o urnă de donații.
Ion Moldovan, vicepreședintele secției de volei CSM Lugoj:
Profitând de faptul că va fi o acțiune inedită, un cuplaj voleibalistic în care patru din cele mai bune echipe din țară se regăsesc în același loc, adică în Sala Ioan Kunst Ghermănescu, echipa de volei s-a gândit să organizeze o acțiune de sprijinire a micuței Alexandra. Fetele încearcă să pună mână de la mână și să adune o parte din fondurile care îi sunt atât de necesare pentru continuarea tratamentului. Vom avea o licitație de tricouri. Vom pune la dispoziție tricourile echipei CSM Lugoj și Agroland Timișoara, poate și oaspeții noștri, Târgoviște și Bacău vor fi dispuși. Vom licita aceste tricouri. Bineînțeles va exista o urnă de donații, în care oricine dorește poate să pună o sumă de bani.
Boala Alexandrei poate fi tratată la o clinică din Turcia, însă costurile sunt uriașe. Mama fetei, asistentă pe ambulanță la Lugoj, a reușit să adune o parte din bani, circa 9.000 de euro, însă suma de care are nevoie pentru a-și salva copila este de 25.000 de euro, astfel că orice ajutor este binevenit.
Nu are cum să nu te impresioneze când vezi un copil atât de vesel, atât de activ, atât de prins în ceea ce înseamnă nu doar povestea copilăriei, ci și viața în sine, la care se adaugă lupta titanică a mamei acesteia. Impresionant este faptul că fetele din echipa de volei au fost cele care au dorit acest lucru și au insistat la noi la conducere să organizăm ceva. Pentru că dacă stăm să ne gândim, Alexandra putea fi una dintre voleibaliste sau una dintre colegele lor.
Iubitorii voleiului, dar și cei care vor să o ajute pe Alexandra sunt așteptați mâine la Sala Sporturilor I.K.Ghermănescu, unde de la ora 16.30 va avealoc partida dintre UVT Agroland Timișoara și Știința Bacău, iar de la ora 19 se va juca partida dintre CSM Lugoj și CSM Târgoviște. De asemenea, cei care doresc să o ajute pe Alexandra, pot dona și în conturile deschise la Raiffeisen Bank pe numele Cuza Ileana Olguța.
← TRANSFER INEDIT ÎN FOTBALUL LUGOJEAN
REABILITĂRI IMPORTANTE LA NĂDRAG →

References: csm 
 CSM 
 CSM 
 CSM 
 CSM 
 CSM